Source: http://ispigl.eu/denik/?q=node/20326
Timestamp: 2020-07-10 10:31:26+00:00

Document:
Babiš obvinil europarlament zo „zásahu“ do ČR | iSPIGL
Babiš je podozrivý z konfliktu záujmov, pretože kontroluje holdingový konglomerát Agrofert a zároveň má vplyv na rozdeľovanie európskych peňazí v Česku, uviedla tlačová agentúra AFP. Europoslanci v uznesení žiadajú, aby sa obnovilo vyšetrovanie českého premiéra Babiša v súvislosti s týmto zneužitím finančných prostriedkov EÚ a možným konfliktom záujmov.
Z konglomerátu mu stále plynú zisky
Babiš tiež čelí politickým obvineniam, týkajúcim sa podvodu údajného neoprávneného čerpania dotácií EÚ na rekreačnú farmu Čapí hnízdo neďaleko Prahy - tú údajne odčlenil od Agrofertu, aby bola kvalifikovaná ako vhodná na čerpanie dotácií EÚ pre menšie podniky.
Európski zákonodarcovia takisto kritizujú Babiša za nenávistné výroky na adresu delegácie europarlamentu, ktorá vo februári navštívila Prahu a s ktorou sa údajne odmietol stretnúť. V tom čase Babiš označil europoslankyňu Monicu Hohlmeierovú, ktorá viedla misiu parlamentného výboru pre kontrolu rozpočtu, za „pomätenú“.
Zároveň Babiš označil dvoch českých členov tejto kontrolnej misie za „donášačov a vlastizradcov“. Babiš ďalej povedal, že za piatkovým uznesením europoslancov stoja "českí europoslanci, ktorí robia všetko pre to, aby Českú republiku v Bruseli poškodili", aktuality,sk
Jozef Majský nepôjde do predbežnej väzby.
Podnikateľa Jozefa Majského Krajský súd v Ostrave nezobral v sobotu do predbežnej väzby. TASR o tom informoval obhajca Jozefa Majského Peter Filip, ktorému informáciu poskytol jeho český kolega zastupujúci podnikateľa v ČR.
Súd nezistil dôvody väzby, ktorú navrhovalo Krajské štátne zastupiteľstvo v Ostrave. Súd rozhodol krátko predpoludním a voči rozhodnutiu, ako povedal ďalej Filip, nie je opravný prostriedok.
Krajské štátne zastupiteľstvo v Ostrave podalo v piatok (19. 6.) na Krajský súd v Ostrave návrh na vzatie Jozefa Majského do predbežnej väzby. Tá mala predchádzať možnému procesnému konaniu a premene do väzby vydávajúcej. TASR o tom informoval ostravský krajský štátny zástupca Libor Malý.
„Na základe európskeho zatýkacieho rozkazu vydaného Najvyšším súdom Slovenskej republiky (NS SR) bol 17. júna zadržaný na území Českej republiky občan SR i ČR J. M.,“ uviedol Malý.
„Ďalej sa bude postupovať podľa zákona o Medzinárodnej justičnej spolupráci vo veciach trestných. Dňa 19. júna bol na Krajský súd v Ostrave podaný návrh podľa ustanovenia paragrafu 204 o zadržaní a predbežnej väzbe v spojení s paragrafom 94 o predbežnej väzbe. Ďalší postup vo vzťahu k tomuto návrhu je plne v kompetencii príslušného sudcu,“ povedal.
K predbežnému vyšetrovaniu je vecne a miestne príslušné Krajské štátne zastupiteľstvo v Ostrave, ktoré bude v ňom pokračovať bez ohľadu na rozhodnutie súdu o návrhu.
V prípade vydania Jozefa Majského, zadržaného v nemocnici v českom Šumperku, malo postupne rozhodovať Krajské štátne zastupiteľstvo v Ostrave, Krajský súd v Ostrave a napokon aj Vrchný súd v Olomouci. Súdy mali rozhodnúť o tom, či Jozefa M. zoberú do predbežnej a napokon aj do vydávacej väzby.
NS SR vytýčil termín verejného zasadnutia, na ktorom má rozhodovať o odvolaní obžalovaného v kauze podvodu na nebankovky na 1. júla. Súd trestné stíhanie Majského prerušil v marci 2019 pre ťažkú chorobu.
Ako zdôraznil pre TASR Filip, bol to práve on, kto NS SR v pondelok (15. 6.) predpoludním informoval o tom, kde sa bude nachádzať jeho klient. NS SR v utorok (16. 6.) na svojej stránke zverejnil termín zasadnutia s Jozefom Majským, aktuality.sk
„Vírus sa môže vrátiť a môžeme čeliť druhej vlne nákazy,“ povedal premiér Pedro Sánchez v televíznom prejave.
Španielsky premiér Pedro Sánchez obyvateľov krajiny v sobotu vyzval, aby aj po ukončení núdzového stavu pokračovali v dodržiavaní hygienických opatrení, informovala agentúra DPA. Platnosť núdzového stavu v krajine končí v nedeľu 21. júna.
„Vírus sa môže vrátiť a môžeme čeliť druhej vlne nákazy,“ povedal premiér v televíznom prejave. „Musíme pozorne dodržiavať nariadenia v oblasti zdravia a hygieny,“ dodal.
Premiér ľuďom, zdravotníckym pracovníkom, polícii a ďalším kľúčovým pracovníkov poďakoval za ich úsilie počas obdobia pandémie.
Jedna z najviac postihnutých krajín
Sánchez takisto vyzval opozičné strany, predovšetkým pravicovú Ľudovú stranu (PP), aby „postupovali jednotne“ najmä teraz, keď Európska únia začína proces hospodárskej obnovy.
Španielska vláda núdzový stav, ktorý zahŕňal prísne obmedzenie pohybu, zaviedla 14. marca. Poslanci španielskeho parlamentu začiatkom júna odhlasovali ďalšie, už posledné predĺženie núdzového stavu, ktorý bude platiť do 21. júna.
Španielsko je v súvislosti s pandémiou koronavírusu SARS-CoV-2 jednou z najviac postihnutých krajín na svete, pripomína DPA. V spojitosti s ochorením COVID-19 v krajine zomrelo 28.322 osôb, uvádza na svojej webovej stránke denník El Mundo. Za posledných 24 hodín v Španielsku podľa El Munda zaznamenali sedem nových úmrtí a 134 nových prípadov nákazy, aktuality.sk
Aj keď Peter Pellegrini v súvislosti s novovznikajúcou stranou hovorí o modernej sociálnej demokracii, s ktorou sa nebudú ostatní politici na rozdiel od Smeru hanbiť čo i len rokovať, kritici tvrdia, že ide len o masku a snahu oklamať sklamaných voličov. Pripomínajú, že Pellegriniho, alebo Pelleho - ako sa už začalo v tejto súvislosti s istou nadsádzkou hovoriť - jedenástka si z minulosti tiež nesie nejaké škvrny. Takúto interpretáciu navyše podporil aj sám predseda Robert Fico.
Pelleho jedenástka".
Už keď koncom mája Pellegrini verejne vyzval Fica na odchod z čela strany, koaliční politici otvorene povedali, že pri vyhláseniach o novom a lepšom Smere vedľa Sakovej, Žigu či Rašiho chýbal Pellegrinimu k dokonalosti už len Martin Glváč, ktorý verejný život opustil po odhalení blízkeho vzťahu s Marianom Kočnerom.
Pellegrini, ktorému sa snaží verejnosť presvedčiť, že jeho nový projekt bude iný. Kritizuje Smer a jeho predsedu za intrigy, zákulisné ťahy či hanbu, ktorú pociťujú predstavitelia ostatných strán pri rokovaniach so Smerom. Kritiku smeroval najmä na nedostatočné vyvodzovanie politickej zodpovednosti pri personálnych nomináciách, či už išlo o štátnu tajomníčku Moniku Jankovskú stíhanú za korupciu v prospech Kočnera, alebo za úplatky väzobne stíhaného Kajetána Kičuru, ktorého sa Smer snažil pretlačiť na Ústavný súd.
„Možno pri niektorých personálnych problémoch som mohol byť tvrdší a požadovať odchod dotyčných ľudí skôr. Možno by bolo pre verejnosť väčším symbolom, keby štátna tajomníčka odišla za tri dni a nie po dvoch týždňoch,“ priznal Pellegrini. Dodal však, že pozbaviť niekoho funkcie je aj zodpovednosť a na takéto rozhodnutie je potrebná aj dostatočná informovanosť.
„Keby som mal informácie minimálne z tajnej služby na stole skôr, garantujem vám, že tie procesy by šli rýchlejšie. Chcel som byť ale spravodlivý a povedal som, že to nemôžem spraviť na základe novinového článku,“ tvrdil Pellegrini. Prisľúbil, že sa v novom politickom projekte vyvarujú nekalého konania a o možných pochybeniach chce vždy hovoriť otvorene.
VIDEO: Stoličku podpredsedu NR SR ponúknem, keď odídem zo Smeru, odkazuje Pellegrini. (17. 6. 2020)
Starý obsah v novej nádobe?
Je však zjavné, že sa mu o jeho ambícii robiť politiku lepšie mnohých presvedčiť nepodarilo. „Myslím si, že je to stále ten istý Smer, akurát sa rozdelil, aby navábili voličov,“ povedal pre Pravdu predseda poslaneckého klubu OĽaNO Michal Šipoš. Podobne ako on aj ďalší kritici Smeru a jeho odchádzajúcej časti preto hovoria, že nemožno zabudnúť na minulosť Pellegriniho jedenástky a skôr ako o novú stranu s novými víziami a tvárami ide „len o Smer 2“.
Saková bola kedysi vedúcou služobného úradu rezortu vnútra, potom štátnou tajomníčkou a od jari 2018 ministerkou. Hovorilo sa o nej ako o pravej ruke Roberta Kaliňáka. Ten sa musel z politického života porúčať po tlaku verejnosti a koaličnej strany Most-Híd kvôli viacerým škandálom, podozreniam zo zneužitia verejnej funkcie, najmä však po vražde novinára Jána Kuciaka. Saková mala napríklad na starosti obstarávanie sieťových komponentov a technológií, z ktorého mali podľa prokurátora Vasiľa Špirka dostávať provízie exministri Kaliňák a Ján Počiatek.
Rašimu najmä Košičania vyčítajú kauzu EEI. Týka sa parkovacieho systému spravovaného súkromnou spoločnosti EEI, ktorú mal Raši ako vtedajší primátor protežovať. Vo voľbách do vyšších územných celkov na konci roku 2017 Rašiho v súboji o post župana porazil práve jeden zo známych odporcov EEI Rastislav Trnka.
Samotnému Pellegrinimu zas kritici pripomínajú, že najmä personálnu politiku Smeru roky podporoval a ako bývalý podpredseda vlády pre informatizáciu je zodpovedný za nepodarenú digitalizáciu verejnej správy. Exminister hospodárstva Žiga je navyše ako majiteľ spoločnosti Taper považovaný za jedného z najväčších obchodníkov s drevom na Slovensku. Erik Tomáš bol zas dlhé roky považovaný za jedného z Ficových najvernejších a najbližších spolupracovníkov, podobne ako dnes poslanec Ľuboš Blaha. Tomášovi politickí oponenti hanlivo hovorili minister propagandy alebo Goebbels, ktorý bol ministrom propagandy vo fašistickom Nemecku.
Ostatní ľudia ako exministerka kultúry Ľubica Laššáková a poslanci Ján Ferenčák, Matúš Šutaj Eštok, Peter Kmec, Róbert Puci a Ján Blcháč hrali doteraz skôr druhé husle a dosiaľ neboli vo vyšších funkciách, kde by mohli okolo nich vznikať tiene podozrení.
Fico s argumentmi svojich kritikov
K výčitkám odporcov strany Smer sa v tomto ohľade paradoxne pridal aj samotný predseda Smeru Robert Fico. „Mrzí ma, že o novej sociálnej demokracii rozprávajú predstavitelia, ktorých novinári dlhodobo označovali za tzv. biznis krídlo v strane Smer a ,deti’ Roberta Kaliňáka, napríklad Saková a Tomáš. Mrzí ma, že po 20 rokoch v Smere niektorí politici dokážu vôbec predstierať, že sú ,nové tváre’ a zabudnúť, odkiaľ prišli, čo robili a čo presadzovali. Ich slová o sociálnodemo¬kratických hodnotách vnímam len ako masku, ktorú si nasadili na svoje tváre, aby prekryli svoje egoistické ciele a zmiatli našich voličov,“ zdôraznil Fico v reakcii na sociálnej sieti na odchod poslancov zo Smeru.
V piatok podobne hovoril aj na tlačovej konferencii, kde padli slová o zrade a rozbití sociálnej demokracie na Slovensku.
Kaliňák na vývoj v strane oficiálne nechce reagovať. Priznal sa, že so stranou nie je v tejto chvíli v aktívnom kontakte./agentury/
Bývalý predseda Správy štátnych hmotných rezerv (SŠHR) SR Kajetán Kičura tvrdí, že pri nákupe predmetného zlata ide o zhodnotenie celoživotných úspor jeho rodiny vrátane úspor jeho otca. Reaguje tak na domovú prehliadku, pri ktorej polícia v jeho bezpečnostnej schránke zaistila v stredu zlaté tehly. TASR o tom informoval jeho obhajca, advokát Rastislav Palovič.
Tento nákup sa podľa Paloviča realizoval prostredníctvom investičnej banky, cez riadnu kúpno-predajnú zmluvu, z prostriedkov nachádzajúcich sa na bankovom účte. „Teda išlo o bezhotovostnú finančnú operáciu, z preukázateľne legálnych finančných prostriedkov,“ povedal.
Ďalej uviedol, že informácie o investičnom zlate Kajetán Kičura poskytol orgánom činným v trestnom konaní ihneď pri domovej prehliadke, keď poskytol k dispozícii aj kompletné výpisy zo všetkých účtov, ktorých je vlastník alebo disponent, ako aj všetky účtovné doklady preukazujúce nákup a spôsob nadobudnutia predmetných zlatých tehál.
„Uvedené zlaté tehly sa nachádzali v bezpečnostnej schránke banky, prostredníctvom ktorej boli zakúpené, z dôvodu zabezpečenia a uchovania kvality tejto komodity, čo je štandardný postup pri nákupe zlata,“ spresnil.
Obhajca Kajetána Kičuru spomenul aj medializovanú tému o kúpe bytov. „Taktiež išlo o obchodnú transakciu z preukázateľne legálnych prostriedkov, pričom v žiadnom prípade nejde o luxusné byty, ale o nehnuteľnosti kupované v dezolátnom stave, ktoré boli zakúpené, vzhľadom na stav bytov, ako aj budovy, kde sa nachádzajú, za trhovú cenu, resp. v komparácii s cenou iných bytov v danej budove, za cenu vyššiu. Mediálne tvrdenia, že za tieto byty bolo vyplatených naraz 200 000 eur, nie sú pravdivé. Predmetné byty sa doposiaľ riadne splácajú v mesačných splátkach, v zmysle platnej kúpno-predajnej zmluvy,“ dodal.
Prokurátor Úradu špeciálnej prokuratúry (ÚŠP) obvinil v apríli Kajetána Kičuru z prijímania úplatku a legalizácie príjmu z trestnej činnosti. Stíhaný je väzobne./agentury/
Ovládol Srbsko, vymazal opozíciu a ďakuje Číne. Prečo Únia priviera oči nad autokratom Vučičom
Provládni demonštranti rozvinuli transparent s podobizňou srbského prezidenta Aleksandra Vučića a čínskeho prezidenta Si Ťin-pchinga. Vučićovi podporovatelia si myslia, že Čína počas koronakrízy pomáhala Srbsku viac ako EÚ.
arlamentné voľby v Srbsku budú len zdiaľky pripomínať tie v západných krajinách. Autokratický prezident nemá takmer žiadnu opozíciu.
Ten obraz vyzeral ako scéna zo sci-fi filmu, niektorým pripomínal aj úspešný seriál Black Mirror.
Keď sa srbský prezident Aleksandar Vučič v polovici mája prihováral svojim voličom, viac ako predvolebný míting to pôsobilo ako obraz z ďalekej budúcnosti. V celej Európe vrátane Srbska vtedy zúrila koronakríza a hromadné mítingy boli zakázané. Vučičov tím sa preto rozhodol posadiť prezidenta do virtuálneho štúdia.
Za prezidentom blikala viac ako stovka obrazoviek a na každej z nich bol jeden z jeho voličov. Keď Vučičovi všetci naraz začali tlieskať, miestnosťou sa ozvalo niečo medzi ozvenou a neznesiteľným rachotom.
„Ako Black Miror. Takto vyzerá politický míting v časoch korony,“ napísal o prazvláštnom stretnutí rakúsky Der Standard.
Virtuálny nebol len Vučičov míting, ale v istom zmysle nimi budú aj parlamentné voľby, pred ktorými mocný srbský prezident kampaňoval.
Naplánované sú už na nedeľu, ale len málokto sa ich vopred odváži nazvať plne demokratickými.
„Vládne strany úspešne uchopili všetky úrovne politickej moci, efektívne kontrolujú médiá a rozmontovali systém bŕzd a protiváh,“ vysvetľuje pre Aktuality.sk šéf správnej rady vplyvného srbského think-tanku Centrum pre európsku politiku (CEP) Srdjan Majstorovič. „Za týchto okolností je extrémne ťažké praktizovať opozičnú politiku.“
Vučičov virtuálny míting:
Opozícia (takmer) neexistuje
To, že srbské voľby sa len vzdialene podobajú tým v akomkoľvek štáte Európskej únie, je zrejmé už z letmého pohľadu na prieskumy verejnej mienky.
Jednoznačne im kraľuje koalícia Srbskej pokrokovej strany (SNS) prezidenta Vučiča, ktorá by mala mať v novom parlamente pohodlnú väčšinu so ziskom takmer 60 percent. S asi 12-timi percentami nasleduje Socialistická strana Srbska (SPS), ktorá dnes vládne s Vučičovcami. Do parlamentu by sa opäť mohli dostať ultranacionalisti odsúdeného vojnového zločinca Vojislava Šešelja zo Srbskej radikálnej strany.
A čo zvyšok? Ten prakticky neexistuje.
Politických strán, ktoré by mohli prekročiť trojpercentnú hranicu na vstup do parlamentu, je neúrekom. Lenže spoločné majú najmä jedno – všetky z nich sa potácajú na hranici zvoliteľnosti.
V dnešnom Srbsku pod vedením Vučiča je skrátka „extrémne ťažké robiť opozičnú politiku,“ myslí si Majstorovič.
Navyše, veľká časť opozície sa odhodlala ku kroku, ktorý v demokratických krajinách takmer nemá obdobu – voľby budú jednoducho bojkotovať. Dúfajú, že medzinárodné spoločenstvo neuzná výsledky volieb, alebo ich prinajmenšom označí za nelegitímne.
Ale táto taktika má podľa srbského analytika Majstoroviča len malé šance na úspech: „Povedie to k ešte väčšej izolácii opozície a k pokračovaniu bezbrehej simulácie demokracie vládnej strany.“, aktuality.sk
Kanadská ekonomika sa v apríli prepadla zrejme až o 15 %
Ide o následok opatrení, ktoré v Kanade zaviedli, aby zmiernenili šírenie ochorenia COVID-19
Ekonomika Kanady zaznamenala v apríli pravdepodobne omnoho výraznejší prepad, než sa pôvodne predpokladalo. Odhadujú to ekonómovia, ktorí vychádzajú z najnovších údajov z maloobchodu za dané obdobie. Tie sú ďalším z viacerých nepriaznivých ekonomických ukazovateľov a dôkazom rozsiahleho vplyvu koronakrízy na kanadskú ekonomiku.
Kanada zaznamenala tento týždeň zlé údaje za apríl v oblasti veľkoobchodu, priemyslu aj maloobchodu. Všetky sú výsledkom karanténnych opatrení na zmiernenie šírenia nového koronavírusu.
Vzhľadom na tento vývoj ekonóm Doug Porter z BMO Capital Markets očakáva, že kanadská ekonomika mohla v apríli klesnúť až o 15 %, zatiaľ čo kanadský štatistický úrad v rýchlom odhade spred niekoľkých týždňov vykázal 11-percentný pokles. Spresnené údaje o vývoji hrubého domáceho produktu (HDP) budú známe 30. júna.
Májové zotavenie
Ekonómovia zo spoločnosti CIBC Economics sú mierne optimistickejší než Porter, aj oni však počítajú s horšími výsledkami, než naznačil rýchly odhad štatistického úradu. Ako povedal ekonóm Royce Mendes, očakávajú, že za apríl klesla kanadská ekonomika o 13 % až 14 %.
Na druhej strane, máj by mohol predstavovať výrazné zotavenie. Podľa Mendesa to naznačil predbežný odhad vývoja maloobchodných tržieb za minulý mesiac, ktorý poukázal na ich rast o vyše 19 %. Ekonóm však zároveň očakáva, že všetky kľúčové kategórie HDP budú ešte aj na konci leta pod úrovňou spred nástupu koronakrízy, napriek tomu, že už budú fungovať všetky firmy a obchody a ekonomika bude rásť. „Teraz síce už zaznamenávame určitý rast, rastieme však z veľmi nízkeho základu,“ povedal Mendes.
Ekonómovia zároveň dodali, že sa dá iba veľmi ťažko odhadnúť, či zotavovanie ekonomiky potrvá mesiace alebo roky. Podľa Portera z BMO Capital Markets "je kanadská ekonomika v podstate v rukách vírusu", aktuality.sk
Ruský prezident ich prirovnal k lekárom na bojovom poli počas minulých vojen. Ruský prezident Vladimir Putin v sobotu ocenil „hrdinských“ lekárov, ktorí zomreli počas pandémie nového koronavírusu, a prirovnal ich k lekárom na bojovom poli počas minulých vojen. Informovala o tom tlačová agentúra AFP. Putin mal videopríhovor pred budúcomesačným sporným referendom, ktoré mu podľa očakávania zabezpečí zotrvanie pri moci až do roku 2036.
Nové ocenenia i príplatky
Ruský líder tiež oznámil, že bude zdravotníckym pracovníkom udeľovať dve nové špeciálne ocenenia a ďalšie príplatky.
Štátny úrad pred dohľad nad zdravotnou starostlivosťou Roszdravnadzor tento týždeň oznámil, že zomrelo takmer 500 ruských zdravotníkov, ktorí mali pozitívne testy na koronavírus. To je v porovnaní s ostatnými krajinami so závažným priebehom pandémie obrovský počet takýchto obetí.
Putin počas videospojenia so zdravotníkmi po celej krajine vyjadril sústrasť tým, čo stratili kolegov a milovaných ľudí.
„Skutoční hrdinovia“ „Strašná, zákerná nákaza neobišla ani vašich kolegov,“ povedal Putin a zosnulých lekárov označil za „skutočných hrdinov“. „Nezištné konanie zdravotníkov počas pandémie zostane zapísané v dejinách našej medicíny a našej krajiny,“ dodal ruský prezident. Putin tiež povedal, že práca zdravotníkov je porovnateľná s „odvážnou službou lekárov a sestier“ počas prvej a druhej svetovej vojny.
Stovky zdravotníkov zomreli na COVID-19
Alla Samojlovová, šéfka štátneho úradu pre dohľad na zdravotnou starostlivosťou, vo štvrtok uviedla, že na koronavírus zomrelo 489 ruských zdravotníkov, ktorých testy boli pozitívne.
Úrad neskôr Samojlovovej výrok poprel a uviedol, že jej údaj „nebol oficiálny“, ale zakladal sa na „údajoch šíriacich sa na internete“.
Nezávislá webová stránka „Zoznam spomínania“ zriadená zdravotníkmi, kde kolegovia hlásia úmrtia, má teraz medzi menami aj 463 zdravotníckych pracovníkov z celého Ruska.
Rusko zatiaľ zaznamenalo vyše 8000 úmrtí na nový koronavírus a takmer 577.000 prípadov nákazy. Je to tretí najvyšší počet infikovaných na svete, po Spojených štátoch a Brazílii.
Úmrtnosť v Rusku na koronavírus je nízka v porovnaní s krajinami ako Taliansko, Španielsko a USA, ale počet zosnulých zdravotníkov je obrovský, dodala agentúra AFP, aktuality.sk
Lekári a zdravotné sestry z Lombardska sa stretli s pápežom Františkom.
Pápež František privítal v sobotu vo Vatikáne lekárov a zdravotné sestry z talianskeho regiónu Lombardsko, vážne postihnutého pandémiou nového koronavírusu, a poďakoval sa im za ich nezištnú prácu a hrdinské obetovanie. Informovala o tom tlačová agentúra AP.
František venoval jednu zo svojich prvých audiencií po skončení celoštátnej karantény v Taliansku práve zdravotníkom a pracovníkom civilnej ochrany, ktorí stáli v prvej línii boja proti koronavírusu. Pápež im povedal, že ich príklad profesionálnej zdatnosti a súcitu pomôže Taliansku vytvoriť novú budúcnosť nádeje a súdržnosti. František sa počas audiencie kriticky vyjadril na adresu niektorých konzervatívnych kňazov, ktorých podráždili karanténne opatrenia v krajine, a označil ich sťažnosti na zatvorenie kostolov za nevyzreté.
Severný región Lombardsko, finančné a priemyselné centrum Talianska, bol najvážnejšie zasiahnutým regiónom a tiež ohniskom pandémie v Európe. Lombardsko zaznamenalo vyše 92 000 z celkovo 232 000 oficiálnych prípadov nákazy koronavírusom v Taliansku a polovicu z celkového počtu 34 500 mŕtvych.
Zdravotníkov prirovnal k anjelom
František povedal, že medzi mŕtvymi boli aj lekári a zdravotné sestry a Taliansko si ich bude pripomínať modlitbami a vďačnosťou. Počas pandémie v krajine zomrelo vyše 40 sestier a 160 lekárov a celkovo sa nakazilo takmer 30 000 zamestnancov v oblasti zdravotnej starostlivosti.
František dodal, že lekári a sestry v Lombardsku sa stali doslova anjelmi, ktorí pomáhajú chorým vyliečiť sa alebo ich sprevádzajú v hodine prichádzajúcej smrti. Členovia rodiny majú totiž vzhľadom na šíriaci sa koronavírus zákaz navštevovať blízkych v nemocnici.
Pápež spontánne pochválil malé tvorivé gestá z lásky, ktoré zdravotníci urobili: či to bolo objatie alebo poskytnutie ich vlastného mobilného telefónu. Napríklad v prípade staršieho človeka, ktorého smrť sa blížila a cez mobil sa mohol naposledy rozlúčiť so synom alebo dcérou, naposledy ich vidieť..„Bolo to prínosné pre nás všetkých: ako dôkaz existujúcej blízkosti a láskyplnosti,“ uviedol František, aktuality.sk

References: súd 

Súd 
 Súd 
 súd 
 súd 
 súd 
 súd 
 Súd